**Miesto podania opravného prostriedku**

Odvolanie sa podáva na Materskú školu Bodvianska 4 s elokovaným pracoviskom Šíravská 8, Bratislava, t. j. povinnej osobe, ktorá rozhodnutie vydala alebo mala vydať.

**Lehota na podanie opravného prostriedku**

Proti rozhodnutiu Materskej školy Bodvianska 4 s elokovaným pracoviskom Šíravská 8 Bratislava o odmietnutí požadovanej informácie možno podať odvolanie v lehote 15 dní od doručenia rozhodnutia alebo márneho uplynutia lehoty na rozhodnutie o žiadosti podľa § 17 zákona č. 211/2000 Z. z.

**Spôsob podania opravného prostriedku**

1. písomne,

2. ústne do zápisnice,

3. telegraficky, telefaxom (takéto podanie treba najneskôr do 3 dní potvrdiť podľa bodu 1) alebo 2),

4. elektronickými prostriedkami podpísanými zaručeným elektronickým podpisom podľa osobitného zákona (215/2002 Z. z. o elektronickom podpise a o zmene a doplnení niektorých zákonov.)

Z odvolania musí byť zrejmé:

 • kto odvolanie podáva,

 • proti ktorému rozhodnutiu odvolanie smeruje,

• dôvody odvolania,

• návrh ako má odvolací orgán rozhodnúť.

O odvolaní proti rozhodnutiu Materskej školy Bodvianska 4 Bratislava rozhoduje zriaďovateľ školy Mestská časť Bratislava -Vrakuňa ako jeho nadriadený orgán. Odvolací orgán rozhodne o odvolaní v lehote do 15 dní od doručenia do materskej š koly. Ak odvolací orgán v tejto lehote nerozhodne, predpokladá sa, že vydal rozhodnutie, ktorým odvolanie zamietol a napadnuté rozhodnutie potvrdil. Za deň doručenia tohto rozhodnutia sa považuje nasledujúci deň po uplynutí lehoty na vydanie rozhodnutia.

**Možnosti súdneho preskúmania rozhodnutia povinnej osoby**

Rozhodnutie o odmietnutí žiadosti možno preskúmať v súdnom konaní podľa ust. § 244 a nasl. Občianskeho súdneho poriadku. Podľa § 250b zákona č. 99/1963 Zb. Občianskeho súdneho poriadku v znení neskorších predpisov môže byť podaná žaloba proti orgánu, ktorý rozhodol v poslednom stupni, a to do dvoch mesiacov od doručenia rozhodnutia. Žaloba sa podáva na príslušný súd.